Το διαμέρισμα του Στέφανου είναι ένας πολύ όμορφος χώρος σε μια ήσυχη γειτονιά πολύ κοντα στο κέντρο του Ηρακλείου. Ο χώρος είναι προσεγμένος, καλόγουστος και πολύ καθαρός. Το διαμέρισμα βρίσκεται σε τέτοιο σημείο που πολύ εύκολα μπορεις να κινηθείς με τα πόδια, ενώ ακόμα και αν έχεις αυτοκίνητο έχει πάντα χώρο να παρκάρεις. Παρά πολύ κοντά στο διαμέρισμα μπορεις να βρεις φούρνο και σούπερ μάρκετ. Αυτό που μας ενθουσίασε περισσότερο ήταν ότι το διαμέρισμα διαθέτει μια υπέροχη μεγάλη βεράντα με εκπληκτική θέα στην πόλη, γεγονός που έκανε τη διαμονή μας ακόμα πιο ευχάριστη. Ο Στέφανος είναι εκπληκτικός οικοδεσπότης! Είναι ευγενικός, εξυπηρετικός και από την πρώτη στιγμή της επικοινωνίας μας φρόντισε να κάνει ο,τι καλύτερο για τη διαμονή μας. Το συνιστώ ανεπιφύλακτα και με την πρώτη ευκαιρία που θα ξαναβρεθώ στην Κρήτη σίγουρα θα επιλέξω και πάλι τουδιαμέρισμα του Στέφανου.